07/12/2011 | Administración LocalMunicipal
Santiago de Compostela
Oficina da Cidade Histórica e Rehabilitación
Bases reguladoras e convocatoria de axudas para a rehabilitación de edificios e vivendas da área de rehabilitación do Casco Histórico correspondentes á fase 12

A Xunta de Goberno Local, na sesión que tivo lugar o día 23 de novembro de 2011 acordou a aprobación e a publicación das bases reguladoras e a convocatoria de axudas para a rehabilitación de edificios e vivendas da área de rehabilitación do Casco Histórico, fase 12ª, cuxo contido íntregro é o seguinte: Estas bases teñen por obxecto, mediante o procedemento de tramitación anticipada de gasto, regular a concesión das axudas destinadas a financiar os gastos que derivan das actuacións de rehabilitación dos edificios e vivendas situadas no ámbito da área de rehabilitación do Casco Histórico, con cargo á fase 12 ª dos convenios asinados polo Concello para tal obxecto, no marco do Plan Estatal de Vivenda e Rehabilitación 2009 – 2012. A convocatoria realízase ao abeiro do prescrito pola disposición adicional cuarta da Ordenanza xeral reguladora das axudas á rehabilitación de edificios e vivendas nas áreas de rehabilitación integral (Boletín Oficial da Provincia, n.º 293, de sábado, 23 de decembro de 2006). En atención á natureza das subvencións, o procedemento de concesión será o de concorrencia non competitiva, de acordo co previsto polo artigo 19.2 da Lei 9/2007, de 13 de xuño, de subvencións de Galicia. Poderán ser beneficiarias as persoas promotoras das actuacións de rehabilitación, na súa condición de propietarias, arrendatarias ou titulares dalgún dereito de uso sobre algunha vivenda situada no ámbito territorial ao que se refire o artigo 2º da Ordenanza reguladora das axudas á rehabilitación de edificios e vivendas en execución do Plan Especial de Protección e Rehabilitación da Cidade Histórica (Boletín Oficial da Provincia nº 115, de 22 de maio de 2006), nas condicións establecidas no art.45 do Decreto 402/2009, de 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real Decreto 2066/2008, de 12 de decembro, para o período 2009-2012. As axudas consisten en subvencións a fondo perdido do custo das actuacións de rehabilitación, polo importe que máis adiante se determina, e préstamo convido cuxa contía máxima será a diferencia entre o orzamento protexido das actuacións e das subvencións concedidas para tales actuacións, tal como dispón o artigo 48.5 do Real decreto 2066/2008, de 12 de decembro, polo que se regula o Plan Estatal de Vivenda e Rehabilitación 2009-2012.1. Realizar algunha das actuacións de rehabilitación ás que se refiren os apartados a) e b) do artigo 45.2. do R. D. 2066/2008, de 12 de decembro, polo que se regula o Plan Estatal de Vivenda e Rehabilitación 2009-2012, no prazo que se sinale na cualificación provisional de rehabilitación.2. Non ter obtido axudas para o mesmo tipo de obras ao abeiro dos plans estatais ou autonómicos de vivenda durante os dez anos anteriores á solicitude destas subvencións.3. Os inmobles deberán contar cunha antigüidade superior a dez anos e as actuacións de rehabilitación deberán suxeitarse ás condicións impostas polos artigos 4º e 5º da Ordenanza xeral reguladora das axudas á rehabilitación 1. Se o orzamento establecido para estas subvencións non fose suficiente para o pago de todas as solicitudes, aplicarase o criterio de prioridade da orde de entrada das solicitudes coa integridade dos requisitos e da documentación esixida para cada caso pola base 9. Entenderanse incluídas as solicitudes presentadas ata a data e que non puideron ser incluídas en anteriores fases dos convenios asinados, salvo renuncia expresa do solicitante. Non se admitirán solicitudes de axudas unha vez que o presidente da comunidade comunique o inicio das obras do edificio, consonte o disposto no artigo 23º. b da Ordenanza Xeral de rehabilitación 2. Se as anualidades previstas no convenio non foran suficientes para dar cobertura ás subvencións solicitadas para cada ano, a atribución das subvencións a cada unha das anualidades farase segundo o criterio de prioridade establecido no punto anterior. Son subvencionables as seguintes actuacións: a) En elementos privativos do edificio (vivendas), as obras de mellora da habitabilidade, seguridade, accesibilidade e eficiencia enerxética. b) En elementos comúns dos edificio, as obras de mellora da seguridade, estanqueidade, accesibilidade e eficiencia enerxética, e a utilización de enerxías renovables.1. O orzamento protexido será custo real das actuacións de rehabilitación determinado pola suma do prezo total do contrato de execución das obras, os honorarios facultativos de proxecto e dirección, as cotas do imposto sobre o valor engadido, do imposto sobre construccións instalacións e obras, da taxa por licencia urbanística e da taxa por ocupación da vía pública satisfeitas por razón das actuacións.2. As contías máximas e mínimas serán as que resulten da aplicación do disposto polos artigos 12º, 13º, 16º, 17º, 21º e 22º da Ordenanza de axudas á rehabilitación da Cidade Histórica.1. A contía máxima das subvencións son as previstas nos artigos 14º, 18º e 23º da Ordenanza de axudas á rehabilitación da Cidade Histórica.2. Para o cálculo das subvencións, entenderase por ingresos familiares os referidos á unidade familiar ou de convivencia tal e como se definen no artigo 49º da Lei 18/2008 de vivenda de Galicia, e determinados do xeito previsto polo artigo 4 do Real decreto 2066/2008, multiplicados polos coeficientes ponderadores en función do número de membros da unidade familiar recollidos na Disposición adicional primeira da Ordenanza de axudas á rehabilitación da Cidade Histórica 3. Excepcionalmente, nos casos de persoas solicitantes nos que se dean situacións de especial necesidade ou precariedade económica, que determinen a imposibilidade de enfrontar os gastos que supoñen as obras coas subvencións que correspondesen por aplicación do previsto nos apartados anteriores, as subvencións poderán alcanzar ata o 75 por 100 do orzamento protexido.1. As solicitudes presentaranse en modelo normalizado no rexistro xeral do Concello, nalgún dos seus rexistros auxiliares ou por calquera dos medios previstos no artigo 38.4 da Lei 30/1992, de réxime xurídico das administracións públicas e do procedemento administrativo común.2. Nas solicitudes indicaranse as datas previstas de inicio e finalización das obras. Así mesmo, farase constar se se solicita o préstamo convido sen subsidiación de xuros, ao que se refiren os artigos 48.5 do Real decreto 2066/2008 e 44º do Decreto 402/2009, e a súa contía.3. Nos supostos de sociedades de gananciais ou parellas de feito inscritas nalgún rexistro público, nas solicitudes, ademais dos datos persoais do solicitante, deberá facerse constar os datos do ou da cónxuxe ou parella que fose cotitular do dereito de propiedade, usufruto ou arrendamento. No resto dos supostos de cotitularidade da vivenda, autorizada polo resto das cotitulares.4. Os documentos que se deben achegar son os seguintes: 1. Para as actuacións de rehabilitación de elementos comúns dos edificios, o presidente ou representante da comunidade de propietarios presentará a seguinte documentación: a) Documento no que se exprese o uso singularizado de cada unha das vivendas rehabilitadas ou resultantes da rehabilitación e as cotas de reparto no custo das obras, determinadas consonte ao disposto polo artigo 13 º da Ordenanza xeral reguladora das axudas á rehabilitación. b) Certificación da acta da reunión da xunta de propietarios na que se acordou a realización das obras, a aceptación do orzamento das mesmas e das cotas de reparto entre os propietarios, que figura no documento ao que se refire o apartado anterior. De non existir xunta de propietarios constituída, deberá presentarse acordo asinado por todos os propietarios co mesmo contido. c) Proxecto técnico das obras, redactado por técnico competente. Cando as obras a realizar tivesen a condición de obras menores, o proxecto poderá substituírse por unha memoria valorada na que figure a descrición das obras a realizar e o seu orzamento distribuído, cando menos, por capítulos. d) Cando o importe do orzamento protexible das obras exceda de 30.000 euros, ou de 12.000 euros no suposto de servizos de asistencia técnica, deberán presentarse como mínimo tres orzamentos, de data anterior á contratación das obras ou servizos, salvo que o gasto se realizase con anterioridade á solicitude. No caso de que non se optase pola oferta económica máis vantaxosa, deberá xustificarse razoadamente, por escrito, a elección realizada.2. Documentación particular a presentar por cada propietario promotor de obras en elementos comúns ou nos espazos privativos das vivendas: a) Solicitude individual de subvención para rehabilitación, formulada en impreso oficial normalizado. b) Fotocopia compulsada do documento identificativo do solicitante. c) Copia ou fotocopia compulsada do título de propiedade, do título de dereito de uso ou do contrato de arrendamento. Se as obras son promovidas polo inquilino, deberá presentar autorización do propietario para a súa realización, cando sexa legalmente esixible. d) De ser o caso, documentación técnica referida á vivenda, nas condicións indicadas no parágrafo c) do apartado anterior. e) Certificado municipal de residencia na vivenda obxecto das obras de rehabilitación, ou autorización á Oficina da Cidade Histórica e Rehabilitación (OCIHR) para a súa obtención. Se a vivenda estivese baldeira, compromiso por escrito de destinala a residencia habitual e permanente, propia ou cedida en réxime de aluguer, no prazo máximo de seis meses desde o remate das obras. f) Copia ou fotocopia compulsada dos certificados de rendas emitidos pola Axencia Estatal da Administración Tributaria de todos os membros da unidade familiar do imposto sobre a renda das persoas físicas, correspondente ao período impositivo inmediatamente anterior ao momento da solicitude de subvención, unha vez vencido o prazo para presentar a declaración do dito imposto. No suposto dos emigrantes, a xustificación dos ingresos familiares efectuarase mediante certificados de rendas emitidos pola Axencia Estatal da Administración Tributaria, ou da administración equivalente no país onde presten os seus servizos, e, de ser o caso, traducida a algún dos idiomas oficiais da Comunidade Autónoma. Se os ingresos estiveran denominados noutras moedas, o seu contravalor en euros calcularase aplicando o derradeiro tipo de cambio do ano no que se produciran tales ingresos. Cando non se poidan acreditar os ingresos mediante os documentos referidos nos apartados anteriores, deberá presentarse unha declaración responsable da contía dos ingresos percibidos e da súa procedencia. O Concello poderá esixir a documentación que considere oportuna en cada caso para acreditar a veracidade de tal declaración. g) Fotocopia compulsada do libro de familia. h) Declaración responsable de que dedicará a vivenda a residencia habitual e permanente polo prazo mínimo de 5 anos, propia ou en réxime de alugueiro, desde o remate das obras ou, de ser o caso, desde a firma do contrato de arrendamento. i) Nos casos de cotitularidade da vivenda, autorización para realizar as obras e solicitar as axudas asinada por todos os cotitulares. j) Nos supostos previstos no punto 4 da base 6, deberá achegarse ademais dos documentos esixidos con carácter xeral, os que o Concello estime oportunos en cada caso, para acreditar a veracidade da situación de precariedade alegada. k) Declaración do conxunto de todas as subvencións solicitadas ou concedidas, para as actuacións obxecto da solicitude, polas administracións públicas ou doutros entes públicos. l) Declaración responsable de non ter obtido axudas para a rehabilitación da vivenda obxecto das axudas que se solicitan, ao abeiro de plans estatais ou autonómicos de vivenda, durante os dez anos anteriores á solicitude. m) Para os efectos de obter as axudas será necesario que previamente se xustifique polas persoas interesadas que non se atopan incursas nas prohibicións para a obtención da condición de beneficiaria sinaladas nos apartados 2º e 3º do artigo 10 da Lei 9/2007, do 13 de xuño, de subvencións de Galicia. Tal xustificación poderá realizarse mediante testemuña xudicial ou certificación administrativa e, no seu defecto, mediante declaración responsable outorgada perante unha autoridade administrativa ou notario público. Esta documentación terá que ser presentada de novo, previamente ao pago da axuda, no caso de non manter a vixencia ou de facerse de forma puntual a través de testemuño xudicial ou declaración responsable outorgada perante unha autoridade administrativa ou notario público. n) Outros documentos que, se é o caso, o Concello considere necesarios para ditar resolución. Poderán presentarse solicitudes ata o esgotamento do crédito orzamentario e como máximo ata o 15 de decembro de 2011.1. O procedemento de tramitación será o previsto nos artigos 27º a 36º da Ordenanza de axudas á rehabilitación da Cidade Histórica e no Anexo I do convenio de colaboración entre o Concello e o Instituto Galego da Vivenda e Solo, para a tramitación dos expedientes de rehabilitación e financiamento dos gastos de mantemento das oficinas municipais de rehabilitación-portelos únicos de información e xestión do Plan de Vivenda e Rehabilitación 2009-2012 e doutras actuacións das políticas de vivenda, asinado o día 3 de agosto de 2011.2. Nos acordos de aprobación inicial das subvencións, ademais do previsto no parágrafo segundo do artigo 30º da referida Ordenanza, farase constar o convenio e a anualidade do mesmo á que se imputa a subvención. A aprobación inicial das subvencións en ningún caso comportará o dereito á subvención por parte dos solicitantes, nin en consecuencia xerará obriga económica algunha para o Concello. O beneficiario adquire dereitos frente ó Concello mediante o acordo de aprobación definitiva da Xunta de Goberno Local, que terá lugar tras a obtención da cualificación definitiva e na anualidade de imputación do gasto.3. O órgano encargado de tramitar os expedientes é a OCIHR. A Xunta de Goberno Local é o órgano competente para a resolución das subvencións, previa a concesión das cualificacións provisionais e definitivas de rehabilitación, por parte do órgano competente da Xunta de Galicia. Os acordos da Xunta de Goberno Local de concesión ou denegación das subvencións poñen fin á vía administrativa.4. As cualificacións provisionais e definitivas de rehabilitación expedidas polo órgano competente da Comunidade Autónoma, así como as autorizacións para obter o financiamento convido solicitado ou, de ser o caso, as resolucións polas que se denegan, remitiranse aos interesados pola OCIHR. A obtención da cualificación provisional de rehabilitación habilitará aos seus titulares para o inicio das obras amparadas por ela, sen necesidade de agardar á concesión da aprobación inicial da subvención polo Concello.5. O prazo máximo para resolver e notificar a resolución de concesión da subvención é de tres meses contados a partir da comunicación á OCIHR do remate das obras. Transcorrido estre prazo sen que se notificase a resolución, os interesados están lexitimados para entender desestimada por silenzo administrativo a solicitude de subvención.1. A xustificación do remate das obras e do seu custo deberá presentarse no prazo de un mes desde o remate destas.2. A efectiva execución das obras e o seu custo terá que acreditarse mediante presentación, en orixinal ou fotocopia compulsada, de facturas emitidas pola empresa contratada para o efecto, coa sinatura do técnico competente se a natureza dos traballos así o esixise, así como os seus correspondentes xustificantes de pagamento.3. As facturas reunirán en todo caso os seguintes requisitos: nome, razón social, enderezo e DNI ou CIF de quen emite a factura, IVE desagregado, nome, enderezo, DNI ou CIF do pagador e forma de pago. Deberá quedar claramente descrito o producto vendido ou o servizo prestado.4. Os pagos deberán acreditarse a través de transferencia bancaria, certificación bancaria ou extracto de pago, nos que queden claramente identificados o receptor e o emisor do pago. Non se admitirán os pagos en efectivo. Serán causas de denegación ou revogación das subvencións, ademais da de non reunir as condicións indicadas nas bases 2, 4, 5 e 6, as seguintes: 1. A comisión de infraccións urbanísticas graves ou moi graves nas obras de rehabilitación subvencionadas.2. O incumprimento dos prazos para a execución das obras ou para a xustificación dos gastos.3. A incorrecta execución das obras de rehabilitación apreciada polos técnicos da Oficina de rehabilitación.4. O impedimento ou obstrucción grave, por parte do promotor ou o contratista, á supervisión das obras por parte dos técnicos da Oficina de rehabilitación.5. Non destinar a vivenda rehabilitada a residencia habitual e permanente polo prazo mínimo de cinco anos.1. O pago realizarase pola contía que resulte de aplicar o disposto na base 8 ao custo final efectivamente xustificado das actividades subvencionadas.2. Con carácter previo ao pago das subvencións, as persoas beneficiarias deberán presentar certificado de estar ao corrente dos pagos da Seguridade Social, Facenda (Axencia Estatal da Administración Tributaria e Xunta de Galicia) e Concello.1. As subvencións son compatibles con calquera outra, pública ou privada, que se puider conceder para a mesma finalidade, salvo as previstas polo programa RENOVE, regulado polo capítulo IV do título II, do Real decreto 2066/2008 e no capítulo VI do título II do Decreto 402/2009.2. En ningún caso as subvencións concorrentes con cargo aos orzamentos das administracións públicas financiadoras poderán exceder do 75% do custo do orzamento protexido das obras, de conformidade co disposto polo artigo 75º.1 da Lei 18/2008, da vivenda de Galicia.1. A presente convocatoria ten carácter de tramitación anticipada de gasto.2. A contía do crédito orzamentario de cada ano será a correspondente ás achegas do Ministerio de Fomento e do Instituto Galego de Vivenda e Solo para rehabilitación de edificios e vivendas que figuran na fase 12ª do convenio para a rehabilitación do Casco Histórico. Esta subvención impútase na aplicación orzamentaria do Concello de Santiago 130.33601.78000. As contías máximas das citadas achegas por anualidades, segundo figura no convenio, son as seguintes: Anualidade 2012: 475.600 € Anualidade 2013: 475.600 € Os compromisos de gasto plurianuais quedan sometidos á condición suspensiva de existencia de crédito adecuado e suficiente nos respectivos orzamentos de imputación., de conformidade co establecido no artigo 174.1 do TRLRFL.3. Non poderán outorgarse subvencións por contías superiores ás previstas no punto anterior, salvo que se cumpran as condicións previstas polo artigo 31.2 da Lei de 9/2007 de subvencións de Galicia. Os datos das persoa solicitantes serán incorporados aos ficheiros municipais, cuxa finalidade é a instrucción do procedemento para a concesión das subvencións reguladas por estas bases, a práctica das publicacións, comunicacións e notificacións de obrigado cumprimento, o seguimento e comprobación das actividades subvencionadas e demais actuacións previstas na normativa legal para a conclusión do proceso de subvencións, polo que a súa achega é obrigatoria. Os ditos datos serán tratados e protexidos de acordo co previsto na Lei 30/1992, de 26 de novembro de réxime xurídico das administracións públicas e do procedemento administrativo común e na Lei 15/1999, do 13 de decembro, de protección de datos de carácter persoal, sendo responsable do seu tratamento a Oficina da Cidade Histórica e Rehabilitación do Concello de Santiago de Compostela, ante a cal se poderán exercer os dereitos de acceso, rectificación, cancelación e oposición. De conformidade co disposto polo artigo 14.1. ñ) da Lei 9/2007 de subvencións de Galicia, infórmase aos interesados da existencia do Rexistro Público de Subvencións. No non previsto nestas bases, será de aplicación a Lei 9/2007, do 13 de xuño, de subvencións de Galicia; a Lei 38/2003, de 17 de novembro, xeral de subvencións e o Real decreto 887/2006, de 21 de xullo, polo que se aproba o seu regulamento, nos seus preceptos básicos; o Real decreto 2066/2008, de 12 de decembro, polo que se regula o Plan Estatal de Vivenda e Rehabilitación 2009-2012; o Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012; a Lei 18/2008, do 29 de decembro, de vivenda de Galicia, a Ordenanza reguladora das axudas á rehabilitación de edificios e vivendas en execución do Plan Especial de Protección e Rehabilitación da Cidade Histórica, aprobada polo pleno do Concello en sesión celebrada o 30 de marzo de 2006, e, con carácter supletorio, a Ordenanza xeral reguladora da axudas á rehabilitación de edificios e vivendas nas áreas de rehabilitación integral, aprobada polo pleno do Concello en sesión celebrada o 28 de setembro de 2006. Santiago de Compostela, 23 de novembro de 2011 Asdo: María Pardo Valdés Concelleira delegada de urbanismo, vivenda, rehabilitación e casco histórico.